<classify> Washington, Marekani MAREKANI imeiwekea vikwazo Uturuki na maofisa wa Serikaliikiwa ni kujibu hatua ya nchi hiyo kuingilia kijeshi eneo la Kaskazini mwaSyria. Makamu wa Rais, Mike Pence alisema Rais DonaldTrump pia amempigia simu mwenzake wa Uturuki, Recep Tayyip Erdogan kutakakufikiwa kwa makubaliano. Pence alisema atatembelea eneo hilo harakaiwezekanavyo. Hatua hiyo inakuja baada ya Marekani kuondoawanajeshi wake kutoka eneo hilo, ambayo baadhi ya watu wanasema iliipatiaUturuki ishara ya kuendelea mbele na mpango wake. Vikosi vya Marekani vimekuwa vikipambana kwaushirikiano na wanamgambo wa Kikurdi kaskazini mwa Syria dhidi ya kundi laIslamic State IS. Operesheni ya Uturuki ambayo ilianza wikiiliyopita, inalenga kukabili vikosi vya pamoja vya Syria SDF kutoka eneo hilola mpakani. Uturuki inaamini SDF ni kikosi cha magaidi. Vikosi vya Uturuki pia vimebuni kile ambachoSerikali yao inataja kuwa eneo salama la kuwapa makazi wakimbizi milioni mbiliwa Syria ambao wamepewa hifadhi katika nchi hiyo. Wengi wao sio Wakurdi na wakosoaji wanaonya kuwahatua hiyo huenda ikasababisha jamii hiyo katika eneo hilo kulengwa kimakosa. Wametaja hatua ya Marekani kujiondoailiyosababisha Uturuki kuingia eneo hilo kuwa ni usaliti. Kuna hofu kuwa hatua ya kuwahangaisha wenyejikatika eneo hilo huenda ikafufua tena kundi la IS, kwa sababu maelfu ya jamaawa wapiganaji hao wanazuiliwa kaskazini mwa Syria. Mamia kati yao wanadaiwa kutoroka katika moja yakambi waliyokuwa wamehifadhiwa. Baada ya makabiliano makali, vikosi hivyovinavyoongozwa na Wakurdi, Jumapili vilitangaza kufikia makubaliano kati yao naSerikali ya Syria kuomba msaada wa kijeshi ili kudhibiti mashambulizi kutokavikosi vya Uturuki. VIKWAZOVILIVYOWEKWA Waziri waFedha wa Marekani, Steven Mnuchin, alitangaza vikwazo ambavyo vililenga wizarambili na maofisa wakuu watatu wa Serikali mjini Washington DC. Taarifa yaMarekani ilisema hatua ilichukuliwa dhidi ya wizara za Uturuki za ulinzi na kawi,na mawaziri wa ulinzi, kawi na usalama wa ndani. Hatua hiyoinazuia mali zao nchini Marekani na kupiga marufuku kujiuhusisha kwao nashughuli zozote zinazowahusisha wao na mfumo wa kifedha wa Marekani. Hatuaya Uturuki inahatarisha maisha ya raia wasiokuwa na hatia na kusababisha vurugukatika eneo hilo, ikiwa ni pamoja na kuhujumu kampeni ya kuishinda ISIS,taarifa hiyo iliongeza. Rais Trumpanakabiliwa na shinikizo la kutaka iichukulie hatua mshirika wake katika Nato. Katikataarifa iliyowekwa katika mtando wa Twitter, Rais Trump alisema ataongezea kodivyama kutoka Uturuki kwa asilimia 50 na kukomesha mara moja mashaurianoyanayohusiana na mkataba wa kibiashara wa dola bilioni 100 na Uturuki. SisiMarekani na washirika wetu tumekomboa kwa asilimia 100 maeneo yaliyokuwayanakaliwa na na ISIS, Uturiki haistahili kuweka hatarini hatua iliyofikiwakatika mapambano hayo, ilisema taarifa hiyo. MapemaJumatatu, nchi wanachama wa Muungano wa Ulaya EU ziliahidi kusitisha mpangowa kuiuzia silaha Uturuki, hali ambayo huenda ikageuka kuwa vikwazo kamili vyakisilaha dhidi ya nchi hiyo. Ikijibutamko hilo, Uturuki ilisema itachunguza ushirikiano wake na EU kutokana natabia yake isiyo halali na ya upendeleo. KINACHOENDELEASYRIA Baada yakufikia makubaliano na vikosi vinavyoongozwa na wapiganaji wa Kikurdi, Jeshi laSyria lilianza kufanya mashambulizi kuelekea mpakani siku ya Jumatatu. Vyombo vyahabari vya Syria vilitangaza kuwa vikosi vya Serikali vimeingia katika mji waManbij, eneo ambalo Uturuki inataka kubuni eneo salama. Wanajeshiwa Uturuki na wapiganaji wanaopinga Serikali walianza kukusanyika karibu na mjihuo. Mkatabahuo ulionekana kuimarisha utawala wa Rais wa Syria, Bashar al-Assad, kwaniulimaanisha vikosi vyake vitarejea katika maeneo ya kaskazini mashariki kwamara ya kwanza tangu mwaka 2012, baada ya kujiondoa kwao katika maeneo mengineili kukabiliana na waasi kutoa nafasi kwa wanamgambo wa Kikurdi kuchukuaudhibiti wa eneo hilo. Licha yakupinga jaribio lao la kutaka kujitenga na kujitawala, Assad hakupiganiakukomboa eneo hilo, hasa baada ya wapiganaji wa Kikurdi kuwa washirika wakekatika vikosi vya muungano dhidi ya IS kwa ushirikiano na vikosi vya Marekani.  <topic>: KIMATAIFA 